Simsimija

Simsimija, semsemija () – styginis muzikos instrumentas (gnaibomasis chordofonas), paplitęs Egipte ir aplinkiniuose kraštuose (Libijoje, Jordanijoje ir Saudo Arabijoje). Pagal formą ir grojimo būdą priskiriamas lyroms.

2024 m. Semsemijos instrumento gamybos ir muzikavimo tradicija Egipte ir Saudo Arabijoje buvo įtraukta į nematerialiojo pasaulio paveldo sąrašą.Semsemiah: instrument crafting and playing

 Aprašymas 
Simsimijos prototipas yra Senovės Egipte naudota lyra ir vėlesni jos variantai išplitę po arabų kraštus ir Rytų Afriką. Šis instrumentas susiformavo Sueco kanalo regione, iš kur vėliau išplito į pietrytines Viduržemio jūros pakrantes ir Raudonosios jūros pakrantes iki pat Jemeno. Jis yra svarbi arabų pakrantės muzikos (Sawahli) dalis, paplitęs tarp muzikantų suhbagiyya. Jis yra siejamas su jūra, ir dažnai juo grojama laivuose. Tai yra jūreivių, žvejų ir prekybininkų instrumentas.

Instrumentas turi paprastą sandarą, ir dažniausiai jį gaminasi patys muzikantai. Jį sudaro trikampiu sudėtos lazdos, pritvirtintos prie korpuso, tarp kurių įtempiamos stygos. Neretai naudojamos tuščios skardinės ir pan. Seniau instrumentas turėjo penkias stygas, kurios vadinasi Shararah, Saddad, Raddad, Mugawib ir Bummah. Dabar naudojamos simsimijos ir su šešiomis, septyniomis, daugiau stygų, kas labai išplėtė simsimijos muzikines galimybes.

Instrumento populiarinimu nuo XX a. pabaigos užsiėmė kelios muzikinės grupės, tarp kurių viena svarbiausių yra 1980 m. Port Saide įkurta El Tambura atgaivinusi simsimijos tradiciją.Simon Broughton; Mark Ellingham; Jon Lusk; Duncan Anthony Clarke (2006). The Rough Guide to World Music: Africa & Middle East. Rough Guides. p. 503. ISBN 978-1-84353-551-5. Simsimijos muzika populiari per šventes, vestuves, sporto rungtynes. Instrumentu gali groti įvairių lyčių, socialinės klasės ir amžiaus žmonės.

 Susijusios pasaulio paveldo tradicijos 

 Airiškasis grojimas arfa (2019, )
 Madi lyros muzika ir šokiai (2016, , reikalingas skubios apsaugos)
 Kultūrinė praktika ir išraiškos, susijusios su tradiciniu mušamuoju instrumentu bolonu (2021, , reikalingas skubios apsaugos)
 Išnašos 

Kategorija:Styginiai instrumentai
Kategorija:Artimųjų Rytų instrumentai
Kategorija:Nematerialusis pasaulio paveldo sąrašas
Kategorija:Arabų kultūra